
"Техник инвентаризацияәү бюросы" РДУПнең яңа бинасын бүген Татарстан Республикасы Президенты Рөстәм Миңнеханов карап чыкты. Бина кыска вакытта шәһәр үзәгендә (Париж Комуннасы ур., 8) төзелгән. "Техник инвентаризацияәү бюросы" РДУП генераль директоры Лена Хамзина Рөстәм Миңнехановка төзелеш барышы турында сөйләде, хезмәткәрләрнең эш урыннарын, гражданнарны кабул итү зонасын һәм башка бүлмәләрне күрсәтте.

Бүген Россия Гражданнар оборонасы эшләре, гадәттән тыш хәлләр һәм табигать бәла-казалары нәтиҗәләрен бетерү буенча министрлыгының ТР буенча Баш идарәсе һәм Татарстан Республикасы Гражданнар оборонасы һәм гадәттән тыш хәлләр министрлыгының уртак коллегия утырышлары уздырылды. Аның эшендә Татарстан Президенты Рөстәм Миңнеханов, Россия министрлыгының Идел буе төбәге үзәге башлыгы Игорь Паньшин, ТР вице-премьеры Юрий Камалтынов, ТР буенча баш федераль инспектор Ренат Тимерҗанов, ТР буенча эчке эшләр министры Артем Хохорин һәм башкалар катнашты.

Бүген Татарстан Республикасы Президенты Рөстәм Миңнеханов Russian Startup Tour үсеш институтларының роуд-шоу чараларында катнашты.

Исегезгә төшерәбез, технологик эшкуарлыкны үстерү һәм ярдәм итү – Russian Startup Tour үсеш институтларының роуд-шоу бөтенроссия программасының икенче этабы Казанда югары технологияләр өлкәсендәге технопарк – ИТ-парк мәйданчыгында узды.

Россия Федерациясе финанслар министры урынбасары Андрей Иванов белән бүген Татарстан Республикасы Президенты Рөстәм Миңнеханов очрашты. Очрашу ТР Хөкүмәт Йортында узды, анда шулай ук ТР Премьер-министры урынбасары - ТР мәгълүматлаштыру һәм элемтә министры Роман Шәйһетдинов, ТР Президенты ярдәмчесе Айрат Хәйруллин катнаштылар. Яклар алга таба багланышлар мәсьәләләре, шул исәптән Татарстан республикасы территориясендә гамәлгә ашырыла торган инвестицион проектларны финанслау турында да сөйләштеләр.

Бүген Татарстан Республикасы Президенты Рөстәм Миңнеханов «Пивоварня Москва-Эфес» ЯАҖ генераль директоры Әхмәт Тугрул Агырбаш белән очрашты.

Очрашуда Татарстан Республикасы вице-премьеры – Татарстан Республикасы сәнәгать һәм сәүдә министры Равиль Зарипов, Татарстан Республикасы юллар хуҗалыгы һәм транспорт министры Ленар Сафин, Татарстан Республикасы финанс министры Радик Гайзатуллин, Татарстан Республикасы Президенты ярдәмчесе Айрат Хәйруллин катнашты.

Татарстан Республикасында һәр шәһәрдә һәм һәр районда шартлар тудырылмаса, кече һәм урта эшкуарлык киләчәктә үсмәячәк. Бүген бу хакта Татарстан Республикасы Президенты Рөстәм Миңнеханов Татарстан Республикасы Сәнәгать һәм сәүдә министрлыгы һәм Татарстан Республикасы Икътисад министрлыгы йомгаклау коллегиясенең уртак утырышында хәбәр итте.

Коллегия Халыкара мәгълүмат үзәгендә (Универсиада авылы, Казан) узды һәм "Предприятиеләрне инновацион үстерү - республика икътисадының конкуренциягә сәләтлелеген арттыру" темасына багышланды. Чара on-line режимында интернет челтәрендә трансляцияләнде (Татарстан Республикасы Хөкүмәте порталыннан – www.prav.tatarstan.ru)
Рәсми Татарстан